Tinder soziales experiment make up pinsel.\n7/22/2018 · "welche der freunde deines mannes findest du am attraktivsten?. Chaotische affäre cougar online, die sie sollten polyamorous dating-sites kanada in erwägung ziehen, wenn während einer scheidung ist verlassen als bald für paar getränke treffen und platz haben. Ich weiß, dass er mich weiterhin kontaktieren wird und ob es mir zu viel wird.\nSex Kontakte Hannover - Kontakt Sex\n9/3/2013 · Diese Eigenschaften werden in der Folge benutzt, um andere Menschen zu manipulieren. (Obwohl es auch viele maschinenbetriebene, automatische Fakes gibt, klammere ich die hier aus. Ein interessantes Zitat dazu findet sich in der NYT: »Dating sites provide especially fertile ground for socialbots. Swindlers routinely seek to dupe lonely people\nEr dient euch dazu direkt zu dem erwähnten Produkt zu kommen. Hallo meine Lieben, Ich habe 5 Drogerie Concealer für euch getestet. Über die verdiene ich kein Geld.\nEinwohner: 126.045.000 (2017) Hauptstadt: Tokyo . andere große Städte: Yokohama, Osaka, Nagoya, Sapporo, Kobe, Kyoto, Fukuoka, Kawasaki, Saitama, Hiroshima\nKostenlose legale dating sites: By means of tree-ring dating dendrochronology , it was possible to determine the exact year in which the trees were chopped down and then used as ceiling beams. The prosperity of the medieval Jewish community abruptly ended with the pogrom of


Lapolis i blok semen swivan aksidan lo semen La Misère (Kannal Lanmor) - Seychelles Nation\nLapolis i blok semen swivan aksidan lo semen La Misère (Kannal Lanmor) | 14 February 2020\nSa ‘trailer’ avek son kontener lola apre ki i ti’n al rann lapel dan ranpar (Sours portre : DRDM)\nAkse avek rezyon was Mahé via semen La Misère ti bloke yer swivan en aksidan raporte ver 10er20 bomaten dan sa landrwa mye koni konman Kannal Lanmor.\nI paret en kanmiyon ki ti pe anmenn en kontener manze zannimo ti kit son semen e tonm lo son kote e reste sispann lo en ranpar ki vir lo semen andesandan Grand Anse.\nSa aksidan ti koz en lenkonvenyans pour tou lezot motoris ki ti a pe monte e desann enkli pyeton. Lapolis ti deside pour ferm sa semen toudswit pour evit plis danze.\nBann reprezantan lapolis, Lotorite Transpor lo Later, DRDM, UCPS, propriyeter sa kanmiyon, ti pe deside kimannyer pour retir sa kanmiyon san koz plis dega lo semen.\nDrayver sa kanmiyon, en zenn-onm 32-an ti ganny transporte Lopital Sesel pour tretman lo son bann blesir grav.\nAsistan Sirentandan Antoine Desnousse ki ansarz seksyon trafik dan lapolis, ti dir ki zot pa konnen kwa egzakteman ki’n arive, me ler zot ti ariv sa landrwa zot ti vwar sa kanmiyon la, aparaman in kit semen e drayver in al lopital.\n«Sa kanmiyon i annan en kontener lo li e sa kontener i sarze e se pour sa rezon ki nou bezwen ferm semen, akoz si sa kontener i desann, sa ‘trailer’ i desann, i pou koz en problenm. Nou pe deplway dimoun la anba dan semen La Misère kot krwaze pour enform motoris ki semen i fermen e anba dan krwaze Grand Anse osi, i fermen, » Msye Desnousse ti dir.\n« Se sa ki nou’n rod dimoun, lotorite transpor lo later pour vin la e deside ki bann prosen letap. Propriyeter lakonpannyen ACL ti la, nou’n koz ek li, nou pe fer bann laranzman neseser pour nou kapab tir li ozordi.»


‘Kontinyen servi Sesel avek pasyon, devouman, lantouzyasm ek lafyerte’-Diskour Prezidan James A. Michel alokazyon rankont avek manm Lafors Defans ek Lapolis\nSe en responsabilite ki anmenn loner pour zot ek nou pei. Sa responsabilite i vedir ki zot in ganny sarze avek latas gardyen nou liberte ek nou demokrasi, e protekter later Sesel kont lennmi – osi byen domestik ki etranze.\nNapa keksoz ki fer mwan plis plezir, ki rann mwan pli fyer – koman zot Komandan-an-Sef – pour pas en moman avek zot ki pe egzers sa responsabilite, e ki pe fer li avek dilizans, an metan Sesel premye e avan tou.\nSelon tradisyon ki nou’n etabli, mon la avek zot ozordi – o-komansman sa nouvo lannen – pour temwanny mon latasman, respe ek lafyerte ki mon annan pour bann fanm ek zonm ki pe servi Sesel, protez e defann nou frer ek ser. Se en santiman ki lepep antye i partaze.\nLer nou zet en regar lo lannen ki fek terminen, nou konstate ki nou Lafors Defans ek Lapolis in akonpli avek sikse son misyon. Zot in akonpli li avek loner ek dinyite, souvan dan bann kondisyon difisil.\nPandan ki laplipar nou pe dormi, zot in la pour vey lo nou. Zot in la pour protez nou, defann nou souvrennte nasyonal e defann nou lentere vital koman en nasyon. Zot in la pour protez nou kont kriminalite ek bandisite de tou-d-sort. Zot in la, a-tou moman kot zot prezans ti neseser.\nZot in kontribye anver laviktwar Sesel. Ozordi, se moman apropriye pour mwan, pour nasyon antye, eksprim Lafors Defans Pep Sesel ek Lafors Lapolis nou rekonnesans.\nNou dir zot en gran mersi! Nou dir zot bravo pour travay formidab ki zot in akonpli. E nou demann zot kontinyen travay ankor plir dir e anmenn plis laviktwar pour Sesel.\nEnn mon priyorite se defans ek proteksyon nou pep, e defans lentere Sesel. I annan plizyer menas ki konfront nou ozordi. Menas ki sorti a-lenteryer pei koman a-leksteryer. Nou bezwen konbat zot avek tou nou kouraz, tou nou determinasyon e san pitye. E se la kot tou lede – Lapolis ek Larme – i annan en rol fondamantal. Zot pa an konpetisyon, me zot azir an konplemantarite.\nNou konstate – avek regre e malgre tou zefor ki’n ganny deplwaye – ki en pti group kriminel, bandi, delenkan … pe kontinyen deranz lord ek lape dan pei, menas sekirite nou sitwayen, e konpromet lavenir nou zanfan ek lazenes. Sa zanmen nou pou tolere. Nou pou kontinyen entansifye nou konba kont sa bann eleman kriminel dan nou sosyete. La, mon ti a kontan felisit NDEA pour sa travay formidab ki i pe fer. Depi son kreasyon, NDEA in responsab pour tir 100 milyon roupi drog dan nou bann kominote e aret plis ki 2000 dimoun. Zis mazin soufrans, desirir, dezas ki sa ti pou koze si nou pa ti’n entervenir a-tan!\nNou bezwen atak san pitye sa problenm drog ki pe ronz nou sosyete. Nou bezwen konbat krim ek bandisite avek determinasyon. Nou bezwen elimin bann konportman anti-sosyal ki i en laont pour nou pei. Dan sa nouvo lannen, nou bezwen transform bann valer “renesans sosyal” an realite. Nou bezwen viv sa bann valer toulezour.\nMon konnen ki Lapolis pe fer tou sa ki zot kapab pour elimin bann fleo ki pe menas nou sosyete. Me – malgre serten rezilta tre pozitif – i annan en persepsyon ki zot pa pe fer ase. Ki i mank zot parfwa en sans devwar, responsabilite ek profesyonalizm. Ki zot pa ase vizib. Ki zot pa ase rapid pour reponn a lapel detres sitwayen…\nSe a zot – e zot tousel – pour elimin sa bann persepsyon. E zot kapab fer li fasilman. Zot bezwen fer li avek konviksyon, avek lanmour e avek senserite.\nZot bezwen fer prev leadership. E zot bezwen en leadership ki motive, angaze e enspirasyonnel. Ozordi, o-komansman lannen, mon demann tou mann lafors Lapolis pour redouble zot zefor pour konbat krim, bandisite ek delenkans dan nou pei. Zot vokasyon i nob. Zot moto i nob: “Servis san lafreyer, san faver ou malis”. Swiv li fidelman. Se koumsa ki zot ava ganny ankor plis respe ek gratitid lepep Seselwa.\nKant-a mon Gouvernman, nou pou kontinyen met plis resours a zot dispozisyon pour amelyor zot koman endividi, amelyor zot lorganizasyon an zeneral, e amelyor zot performans.\nSa i pas, avan tou, atraver formasyon aprofondi e formasyon kontini. Mon met bokou lanfaz lo la akoz mon kwar se sa ki determin Lafors Lapolis koman en Lafors disiplinen, profesyonnel e enteg. Se pour sa rezon ki mon annan bokou lespwar ek konfyans dan Young Police Leaders’ Programme e dan sistenm formasyon ki Lakademi Lapolis i dispanse. Mon sezi sa lokazyon pour lans en lapel ek bann zenn pour zwenn Lafors Lapolis.\nNou pei i bezwen zot. Nouvo Sesel i apel zot!\nFodre zanmen nou oubliy rezon-det Lafors Defans Pep Sesel. Se Lafors Defans ki garan nou sekirite kont menas – direk ou endirek. Se zot garan nou bann valer koman en nasyon. Se zot garan nou laliberte. Fodre zanmen nou oubliy zot sakrifis.\nNou Lafors Defans in anmenn en konba eroik pour elwanny sa menas de nou.\nNou solda in mont lofansiv a plizyer repriz kont pirat Somalyen. Nou solda in montre zot rezilyans, zot bravour e zot profesyonalizm a sak fwa. Nou pa’n per pour asim nou responsabilite. Nou’n ranpli nou lobligasyon anver nou pep e anver drwa enternasyonal. E nou’n ranport laviktwar.\nNou – en pti pei avek resours imen e materyel limite – nou’n donn legzanp. Sesel in sorti venker! Sesel pa pou zanmen les li konkerir par lafreyer.\nNou Lafors Defans pou kontinyen zwe en rol aktif dan lager kont piratri.\nMe – e mon repete – solisyon se pa lo lanmer. Nou bezwen atak rasin problenm. Rasin problenm i Somali limenm. Tan ki lakominote enternasyonal pa demontre menm determinasyon an Somali – parey i demontre dan sitiasyon ou sirkonstans ki aranz li – tan ki Somali i reste en leta defayan, piratri ek terorizm pou kontinyen repann dan nou rezyon.\nPlis ki zanmen, nou bezwen reste vizilan. Nou bezwen prepar nou pour tou evantyalite. SPDF i dan lavangard sa konba. Pour li realiz e reisir son misyon i bezwen sipor tou Seselwa. I bezwen plis resours, plis formasyon, plis zonm ek fanm pare pour dedye zot a-servis Sesel …\nO-non tou Seselwa, mon salye sa travay egzanpler ki SPDF pe fer. Mon salye bravour, tenasite ek leksplwa an partikilye, Gard Lakot, Tazar ek Air Wing. Zot en loner pour nou pei. Nou remersye zot pour zot devouman, zot servis ek zot langazman anver lanasyon.\nMon Gouvernman pou kontinyen donn SPDF plis resours, plis lekipman ek plis fasilite. Lannen pase, nou’n ganny en nouvo baz naval. Nou’n ganny nouvo bato. Nou’n ganny nouvo avyon. Tousala in ranforsi konsiderableman nou kapasite operasyonnel ek nou kapasite entervansyon. Mon profit sa lokazyon pour eksprim mon gratitid anver nou bann partener ki’n met sa bann fasilite ek byen a nou dispozisyon. Mersi pour zot lanmitye anver nou pei! Mersi pour zot solidarite!\nMon Gouvernman pou kontinyen get dan posibilite amelyorasyon kondisyon servis. Deza, SPDF i annan en scheme of service ki garanti bann bon kondisyon travay e ki motivan. Sezi loportinite ki sa i ofer!\nAnfen, ankor enn fwa, mon oule met lanfaz lo lenportans “formasyon”. Formasyon parey Young Military Leaders’ Programme ou byen progranm formasyon dispanse par Lakademi i esansyel pour devlopman SPDF e preparasyon son bann fitir lider. Nou pou kontinyen rekrit bann zenn dan sa lafors. Lazenes se lavenir SPDF. Dan SPDF, i annan en kantite loportinite pour lavansman personnel ek devlopman profesyonnel. Mon swete ki plis zenn i swazir en karyer militer – en karyer ki nob me ki demann bokou sakrifis, disiplin ek determinasyon.\nLannen 2012 in ganny plase anba tenm “Travay Dir Pour Nou Sesel”. Dan mon mesaz Nouvel An, mon’n elabor lo sinifikasyon sa tenm. Mon’n fer sirtou resorti lenportans travay dir pour lavansman ek progre nou pei. Lavenir nou patri i depann lo travay dir, endividyel e kolektif tou son zanfan. Lanmour nou pei, nou lwayote anver Sesel e nou patriotizm i devre motiv nou pour fer ankor plis e pli byen pour nou patri.\nLafors Defans ek Lafors Lapolis i de lenstitisyon, de pilye, enportan nou sosyete.\nNou depann lo zot pour nou sekirite ek nou proteksyon. Zot fer lafyerte nou nasyon.\nTravay dir pour zot i fer parti zot routin. Zot abitye travay dir! Sa nouvo lannen i anmenn osi nouvo defi. Mon konnen ki zot pa per okenn defi, okenn lobstak ki devan zot. Mon konnen – tou Seselwa i annan konfyans – ki zot kapab sirmont nenport ki baryer ki lo zot larout. Zot pou fer li atraver travay dir. Zot pou fer li avek determinasyon ek avek kouraz. Zot pou fer li pour Nouvo Sesel.\nO-non lepep Seselwa, mon remersye zot tou pour zot travay dir pandan sa lannen ki fek fini. Mon eksprim zot nou gratitid pour zot langazman, zot devouman ek zot sakrifis anver lanasyon. Nou fyer zot akonplisman. Mon remersye osi zot fanmiy ki la pour soutenir zot dan zot latas difisil, me nob.\nO-komansman sa nouvo lannen, mon swete ki zot kontinyen servi Sesel avek pasyon, devouman, lantouzyasm ek lafyerte – santiman ki mwan, zot Komandan-an-Sef mon partaze. Mon swete ki, ansanm, nou travay ankor pli dir pour nou realiz nou vizyon pour en Nouvo Sesel. Mon kont lo zot. Sesel i kont lo zot.\nMon swet tou manm Lafors Defans ek Lafors Lapolis – ensi ki zot fanmiy – en bonn e erez ane.


Lakadans i retourn dan Freedom Square\nSa enn Lakadans ki pou deroul apartir 8er30 diswar demen, Sanmdi le 29 Oktob, pou vwar partisipasyon plizyer artis lokal tre popiler telki Elijah, Chicco Martino, Reuben, Jean-Marc Volcy, Philip Toussaint, Jany, benn Metis, parmi lezot ankor.\nBann group etranze ki pou osi pran par dan Lakadans i sorti Moris, La Renyon ek Martinik.\nDernyen fwa ki Lakadans ti deroul lo Freedom Square ti pandan festival 2007 e pli gran lafoul ki sa spektak mizikal ti’n deza gannyen ti la sa swar. Bann organizater pe ekspekte ankor en gran lafoul dimoun vin partisipe vi ki i pou deroul oplenner e dimoun pa pou bezwen peye.\nSanter Patrick Victor, ki direkter artistik sa levennman, i dir ki piblik pa pou dezapwente sa swar avek kalite son ek lalimyer akoz Konsey Nasyonal pour Lar ansanm avek son bann partener in met zot resours ansanm pour asire ki piblik i ganny en spektak ki alaoter.\nMsye Victor i dir ki sa pou en sans pour dimoun desann an fanmir vi ki i pou en spektak gratwit e vin apresye sa spektak lanmizik kot bann artis pou sant zot bann sanson ki tre popiler.\nI ti osi dir ki la i moman pour piblik montre si zot apresye bann spektak live akoz i pa souvan ki i annan bann spektak koumsa vi ki napa en landrwa ideal pour sa.\nAlor la i ou sans pour vin montre ou kreolite !\nFodre dir ki kot transpor i konsernen, komite lorganizasyon festival in fer laranzman pour tranpor piblik roule ziska granmaten.


Rit and Naomi—“Kot ou ale mon pou ale” | Vre Lafwa\n“Kot ou ale mon pou ale”\n1, 2. (a) Dekrir vwayaz Rit ek Naomi e zot sagrinasyon. (b) Dan ki fason vwayaz Rit ti diferan avek sa ki pour Naomi?\nRIT pe mars akote Naomi lo en semen dezerte anler lo laplenn Moab. Dan sa gran laplenn kot i souvan vante, zot zis zot de tousel prezan. Zis mazin Rit pe vwar zot lonbraz pe vin pli long dan refleksyon soley apremidi. I get son belmer pe marse. I mazinen si i pa’n ler pour zot rod en landrwa pour pas lannwit. I vreman kontan Naomi e i anvi fer tou pour pran swen avek li.\n2 Zot tou le de zot dan en gran sagrinasyon. I fer plizyer lannen depi ki Naomi i en vev e la aprezan i dan dey akoz i’n perdi son de garson, Kilionn ek Malonn. Rit osi i dan en sagrinasyon akoz Malonn ti son msye. Zot de Naomi zot pe al dan menm landrwa. Zot pe al dan lavil Betleenm, Izrael. Me, dan en sans, zot vwayaz i diferan. Naomi pe retourn kot li. Tandis ki Rit li, i pe al dan en landrwa ki i pa ni menm konnen. I pe kit son fanmir, son pei, enkli tou son koutim ek son bann bondye deryer li.—Lir Rit 1:3-6.\n3. Ki kestyon nou pou reponn ki pou ed nou imit lafwa Rit?\n3 Kwa ki ti’n kapab pous en zenn madanm pour fer en desizyon parey en sel kou? Ki mannyer Rit ti pou ganny lafors pour rekonmans en nouvo lavi e pran swen avek Naomi? Anmezir nou egzamin larepons, nou pou trouv bokou keksoz ki nou kapab imite atraver lafwa Rit, sa madanm Moabit. (Vwar osi bwat “ En pti trezor artistik.”) Premyerman, annou vwar akoz sa de madanm ti pe fer sa gran traze pour al Betleenm.\nMaler i separ en fanmir\n4, 5. (a) Akoz fanmir Naomi ti al Moab? (b) Ki defi Naomi ti fer fas avek ler i ti Moab?\n4 Rit ti grandi Moab, en pti pei lo kote les Lanmer Mor. I ti en rezyon avek bann plato anler lo montanny avek bann ranpar kot i ti napa bokou pye dibwa. “Dan lakanpanny Moab,” later ti fertil pour bann fermye menm kan lafamin ti pe afekte Izrael. Anfet, se akoz sanmenm ki Rit ti arive zwenn Malonn ek son fanmir.—Rit 1:1.\n5 Akoz lafamin, Elimelek, msye Naomi ti deside ki li, son madanm ek son de garson ti bezwen kit zot pei natal e al reste Moab konman bann etranze. Sirman, sa deplasman ti’n bezwen annan en lefe lo lafwa sak manm fanmir, akoz bann Izraelit ti bezwen regilyerman al kot sa landrwa sen ki Zeova ti’n swazir pour al ador li. (Det. 16:16, 17) Naomi ti reisi kontinyen annan en lafwa for. Me, sa pa ti anpes li sagren ler son msye ti mor.—Rit 1:2, 3.\n6, 7. (a) Petet, akoz Naomi ti konsernen kan son de garson ti marye avek bann madanm Moabit? (b) Akoz lafason ki Naomi ti tret son bann belfiy i en bon legzanp?\n6 Tre probab, Naomi ti soufer ankor pli tar ler son de garson ti marye avek de madanm Moabit. (Rit 1:4) I ti konnen ki Abraam, granpye nasyon Izrael, ti fer tou sa ki i ti kapab pour rod en madanm ki ti ador Zeova pour son garson Izaak, parmi son prop pep. (Zen. 24:3, 4) Pli tar, Lalwa Moiz ti defann bann Izraelit marye zot garson ouswa zot fiy avek bann etranze, pangar pep Bondye ti a ganny enfliyanse pour ador zidol.—Det. 7:3, 4.\n7 Toudmenm, Malonn ek Kilionn ti marye avek bann madanm Moabit. Me ki swa Naomi ti konsernen ouswa dezapwente, i ti fer sir ki i ti montre Rit ek Orpa, son de belfiy, vre labonte ek lanmour. Petet, i ti pe swete ki zot osi zot ti pou ador Zeova parey li en zour. An tou le ka, Rit ek Orpa, tou le de ti kontan Naomi en kantite. Sa bon relasyon ki ti egziste ant zot trwa ti ed sa bann madanm kan maler ti tap zot. Avan ki Rit ek Orpa ti’n kapab ganny zanfan, zot tou le de zot ti vin vev.—Rit 1:5.\n8. Kwa ki ti’n kapab fer Rit vin pros avek Zeova?\n8 Eski larelizyon ki Rit ti grandi ladan ti prepar li pour en tel trazedi? I difisil pour mazinen ki sa ti le ka, akoz bann Moabit ti ador plizyer bondye e sa enn ki ti sef dan tou ti apel Kemos. (Nom. 21:29) I paret ki dan larelizyon bann Moabit sa lepok, i ti annan bann pratik vyolan e kriyel ki ti enkli sakrifis zanfan. Sirman, nenport kwa ki Rit ti’n kapab aprann avek Malonn ouswa Naomi konsernan Zeova sa Bondye lanmour ek mizerikord ki pep Izrael ti adore, ti vreman diferan avek sa ki i ti konnen oparavan. Zeova ti diriz avek lanmour, me pa avek vyolans. (Lir Deterononm 6:5.) Dan sa moman latristes, i kapab ki Rit ti vin pli pros ankor avek Naomi e i ti pare pour ekout sa madanm aze ler i ti koz lo Zeova sa Bondye tou pwisan, son bann travay merveye, son lanmour ek mizerikord ki i ti demontre dan lafason ki i ti tret son pep.\nAvek lasazes, Rit ti vin pros avek Naomi dan letan sagrinasyon ek lanmor\n9-11. (a) Ki desizyon Naomi, Rit ek Orpa ti fer? (b) Ki nou aprann atraver sa maler ki ti tap Naomi, Rit ek Orpa?\n9 Naomi ti anvi konnen ki ti pe pase dan son pei. En zour, i ti tande petet atraver en marsan ki ti pe vwayaze ki i ti nepli annan lafanmin Izrael. Zeova ti’n rekonmans beni son pep. Ankor enn fwa, Betleenm ti port byen son non ki vedir, “Lakaz Dipen.” Naomi ti deside retourn kot li.—Rit 1:6.\n10 Ki Rit ek Orpa ti pou fer? (Rit 1:7) Zot ti’n vin pros avek Naomi akoz zot ti pe pas dan menm sityasyon ki li. Me i paret ki Rit an partikilye ti ganny atire par labonte Naomi ek son lafwa solid dan Zeova. Sa trwa vev ti kit Moab pour al Zida ansanm.\n11 Sa resi dan liv Rit i rapel nou ki dimoun bon konman move i fer fas avek maler ek lanmor. (Ekle. 9:2, 11) I montre nou osi ki ler en dimoun ki nou kontan i mor, i byen pour nou rod rekonfor ek konsolasyon avek lezot, sirtou avek sa bann ki rod refiz dan Zeova, sa Bondye ki Naomi ti adore.—Prov. 17:17.\nLanmour fidel Rit\n12, 13. Akoz Naomi ti anvi Rit ek Orpa i retourn kot zot olye al avek li e ki mannyer sa de zenn madanm ti reakte premye kou?\n12 Anmezir zot ti kit Moab deryer, en lot keksoz ti konmans trakas Naomi. I ti pe mazin sa de zenn madanm lo son kote e sa lanmour ki zot ti’n demontre anver li ek son de garson. I pa ti anvi vin en fardo an plis pour zot. Si zot ti kit zot pei natal e vin avek li, ki i ti pou kapab fer pour zot Betleenm?\n13 Finalman, Naomi ti deside koze: “Ale, zot tou le de, retourn kot lakour zot manman. Ki Zeova i demontre labonte leker anver zot, zis parey zot in demontre anver sa bann zonm ki aprezan in mor e anver mwan.” I ti osi eksprim son lespwar ki Zeova ti pou rekonpans zot e ki zot ti pou kapab remarye e konmans en nouvo lavi. Sa resi i dir ki “apre sa, i ti anbras zot, e zot ti konmans plere asodlarm.” I pa difisil pour konpran akoz Rit ek Orpa ti santi zot sitan atase avek sa madanm bonker ki pa ti egois. Sa de zenn madanm ti kontinyen persiste an dizan: “Non, me nou pou retourn avek ou, kot ou pep.”—Rit 1:8-10.\n14, 15. (a) Kot kwa Orpa ti retournen? (b) Ki mannyer Naomi ti esey persyad Rit pour kit li?\n14 Me, i ti difisil pour Naomi sanz son nide. I ti ensiste avek zot ki i pa ti pou kapab fer bokou pour zot Izrael vi ki i ti napa ni msye pour pran swen avek li, ni garson ki zot ti kapab marye avek e ki sa sityasyon pa ti pou kapab sanze. I ti dir zot ki i ti byen sagren akoz i pa ti pou kapab pran swen avek zot. Orpa ti dakor avek sa ki Naomi ti dir. I ti annan en fanmir laba Moab, en manman ek en lakour. I ti paret pli fer sans pour li reste Moab. Alor, byen tris, i ti anbras Naomi pour dir li orevwar e i ti pran son semen e ale.—Rit 1:11-14.\n15 Me ki Rit ti fer? Parol Naomi ti aplik pour li osi, non! Pourtan, nou lir: “Tandis ki Rit, i ti reste avek li.” Petet, Naomi ti’n fini rekonmans marse ler i ti remarke ki Rit ti pe swiv li. Naomi ti esey persyad li an dizan: “Gete! Ou belser i en vev e i’n retourn kot son pep ek son bann bondye. Retourn avek ou belser ki en vev.” (Rit 1:15) Parol Naomi i revel en detay enportan pour en lekter. Orpa pa ti retourn zis kot son pep, me osi kot “son bann bondye.” I pa ti en problenm pour li reste en adorater Kemos ek lezot fo bondye. Eski koumsa ki Rit ti santi?\n16-18. (a) Dan ki fason Rit ti demontre lanmour fidel? (b) Ki nou kapab aprann avek Rit konsernan lanmour fidel? (Vwar osi bann portre sa de madanm.)\n16 Anmezir i ti koz avek Naomi lo sa semen dezerte, Rit ti asire dan son leker ki i ti’n fer sa bon desizyon. Son leker ti ranpli avek lanmour pour Naomi e pour sa Bondye ki Naomi ti servi. Alor, Rit ti dir: “Pa ensiste avek mwan pour abandonn ou, e pour aret swiv ou. Akoz kot ou ale mon pou ale, e kot ou pas lannwit mon pou pas lannwit. Ou pep pou vin mon pep, e ou Bondye mon Bondye. Kot ou mor mon pou mor, e se la kot mon pou ganny antere. Ki Zeova i fer parey avek mwan e i azout ankor avek si okenn keksoz apard lanmor ki devret separ mwan avek ou.”—Rit 1:16, 17.\n“Ou pep pou vin mon pep, e ou Bondye mon Bondye”\n17 Parol Rit i sitan remarkab, ki ziska la konmela, plis ki 3,000 an pli tar, i pa ankor ganny oubliye. Son parol i revel en kalite presye e sa se lanmour fidel. Sa lanmour ki Rit ti santi ti sitan for e sitan fidel ki Rit ti pou reste avek Naomi nenport ki landrwa i ti ale. Zis lanmor ki ti pou kapab separ zot. Pep Naomi ti pou vin son pep akoz Rit ti’n pare pour kit deryer tou sa ki i ti konnen Moab, menm bann bondye Moabit. Kontrerman avek Orpa, Rit ti senserman kapab dir ki i ti anvi ki Zeova, Bondye Naomi, i vin son Bondye osi. *\n18 Alor, zot ti kontiny zot vwayaz, zis zot de tousel safwasi, lo sa gran traze pour al Betleenm. Dapre estimasyon, sa vwayaz ti’n kapab pran apepre en semenn. Sirman, zot tou le de zot ti ganny en serten rekonfor avek kanmarad pour fer fas avek zot latristes.\n19. Dan ki fason ou krwar nou kapab imit lanmour fidel Rit dan nou fanmir, antre zanmi e dan kongregasyon?\n19 Bokou dimoun i eksperyans sagrinasyon dan sa lemonn. Dan nou letan, ki Labib i dekrir konman bann “letan difisil,” nou fer fas avek tou sort kalite maler, ensi ki latristes. (2 Tim. 3:1) Alor, sa kalite ki Rit ti annan i pli enportan ankor ki zanmen. Lanmour fidel i sa kalite lanmour ki reste atase avek en dimoun e ki napa nanryen ki pou kapab separ sa de dimoun. Sa kalite lanmour i vreman en lafors pwisan pour fer sa ki byen dan sa move lemonn. Nou bezwen li dan maryaz, nou bezwen li dan lanmitye e nou bezwen li dan kongregasyon. (Lir 1 Zan 4:7, 8, 20.) Si nou devlop sa kalite lanmour, savedir nou pe imit legzanp remarkab ki Rit in kite.\nRit ek Naomi Betleenm\n20-22. (a) Ler i ti Moab, ki mannyer lavi ti ete pour Naomi? (b) Ki move pwennvi Naomi ti annan konsernan son maler? (Vwar osi Zak 1:13.)\n20 Byensir, koz lo lanmour fidel i diferan avek demontre sa kalite an aksyon. Rit ti annan sa loportinite pour demontre lanmour fidel, pa zis anver Naomi, me osi anver Zeova, sa Bondye ki i ti’n swazir pour li servi.\n21 Alafendefen, sa de madanm ti ariv Betleenm, en vilaz ki ti apepre 10 kilomet sid avek Zerizalenm. I paret ki Naomi ek son fanmir ti enportan en lepok dan sa pti lavil, akoz tou dimoun ti pe koz lo retour Naomi. Tou lizye ti lo li e bann madanm ti pe dir: “Naomi sa?” I evidan ki i ti’n sanz bokou depi ki i ti’n al Moab, son figir ek lekor ti montre ki i ti’n soufer bokou e i ti’n dan lapenn pour plizyer lannen.—Rit 1:19.\n22 Naomi ti dir son bann fanmir ek lezot madanm ki ti son vwazen dan lepase akoz ki son lavi ti anmer. I ti menm santi ki son non ti devret ganny sanze sorti Naomi ki vedir “Agreab,” pour vin Mara ki vedir “Anmer.” Pov Naomi! En pe parey Zob avan li, i ti krwar ki Zeova ki ti responsab pour sa bann maler ki i ti’n pas atraver.—Rit 1:20, 21; Zob 2:10; 13:24-26.\n23. Ki Rit ti konmans mazin lo la e ki provizyon i ti annan dan Lalwa Moiz pour bann pov? (Vwar osi not anba lo paz.)\n23 Anmezir sa de madanm ti etablir zot Betleenm, Rit ti rod pli bon fason pour li pran swen avek son lekor ek Naomi. I ti’n aprann ki dan Lalwa ki Zeova ti donn son pep Izrael, i ti annan en provizyon ranpli avek lanmour pour bann pov. Zot ti annan drwa pour al dan plantasyon pandan letan rekolt, pas deryer bann ki rekolte e anmas sa ki zot ti kit deryer ensi ki sa ki ti pous lo bor e lo kwen plantasyon. *—Lev. 19:9, 10; Det. 24:19-21.\n24, 25. Ki Rit ti fer ler i ti ariv dan plantasyon Boaz e ki mannyer sa travay pour anmas restan dan plantasyon ti ete?\n24 I ti’n ariv letan pour rekolte lagrenn lorz ki dapre nou kalandriye i apepre Avril. Rit ti al dan plantasyon pour vwar lekel ki ti pou les li travay dapre provizyon ki i ti annan pour bann vev. Par azar, i ti ariv dan plantasyon en zonm ki ti apel Boaz, en propriyeter byen ris e fanmir Elimelek, defen msye Naomi. Menm si dapre Lalwa, i ti annan drwa pour anmas restan rekolt, toudmenm, i ti demann sa zenn onm ki ti ansarz travayer permisyon pour travay. Sa zenn onm ti donn li permisyon e apre sa Rit ti konmans travay.—Rit 1:22–2:3, 7.\n25 Zis mazin Rit pe pas deryer bann travayer. Letan ki zot ti koup lorz avek zot fosiy an ros, Rit ti bese pour anmas sa ki ti’n tonbe ouswa ki ti’n ganny kit deryer, fer bann pti ta e anmenn zot dan en landrwa kot lorz ti pou ganny bate pour tir lagrenn. I ti en travay ki ti fatigan e pran letan. I ti vin pli difisil anmezir soley ti apiy kote. Pourtan, Rit ti kontinyen travay, i ti arete zis ler pour li eswiy transpirasyon lo son fron e pour pran en pti dezennen kot “lakaz,” ki tre probab ti en pti lakaz an fey ki ti donn lonbraz bann travayer.\nMenm si sa travay ti demann limilite, Rit ti pare pour fer en travay dir pour pran swen avek son lekor ek Naomi\n26, 27. Ki kalite dimoun Boaz ti ete e ki mannyer i ti tret Rit?\n26 Tre probab, Rit pa ti swete ouswa ekspekte ganny remarke, me i ti le ka. Boaz ti vwar li e i ti demann sa zenn onm ki ti ansarz lekel sa madanm. Boaz ti en zonm ki ti annan en lafwa remarkab e premye parol ki i ti dir son bann travayer, ki serten petet ti bann labourer ki ti fer en pti zournen ouswa bann etranze ti: “Ki Zeova i avek ou.” Zot osi zot ti reponn parey. Sa zonm aze ki ti kontan Zeova ti pran en lentere dan Rit, konman en papa.—Rit 2:4-7.\n27 Boaz ti apel Rit “mon fiy” e i ti konsey li pour kontinyen vin dan son plantasyon pour anmas restan rekolt e pour reste pros avek bann zenn madanm ki kot son lakour pour evite ki i ganny sifoke avek okenn zonm ki ti pe travay laba. Boaz ti fer sir ki Rit ti annan manze pour dezennen. (Lir Rit 2:8, 9, 14.) Me, pli enportan ankor, i ti rod fason pour felisit li e ankouraz li. Ki mannyer?\n28, 29. (a) Ki kalite repitasyon Rit ti annan? (b) Parey Rit, ki mannyer ou kapab pran refiz dan Zeova?\n28 Ler Rit ti demann Boaz, ki li konman en etranze ti’n fer pour merit son faver, Boaz ti dir li ki i ti’n tann tou sa ki i ti’n fer pour son belmer Naomi. Manke, Naomi ti’n koz an byen lo Rit avek bann madanm Betleenm e son parol ti’n tonm dan zorey Boaz. I ti konnen osi ki Rit ti’n konmans ador Zeova akoz i ti dir: “Ki Zeova i rekonpans ou pour ou aksyon, e ki Zeova, Bondye Izrael, sa enn ki ou’n vin rod refiz anba son lezel i donn ou en saler parfe.”—Rit 2:12.\n29 Sa parol ti sirman ankouraz Rit, pa i vre! Anfet, i ti’n deside pour pran refiz anba lezel Zeova, parey en pti poul ti pou’n ganny proteze par son mer poul. I ti remersye Boaz akoz son fason koze ti’n reasir li. Apre sa, i ti kontinyen travay ziska lo tar apremidi.—Rit 2:13, 17.\n30, 31. Ki nou kapab aprann avek Rit konsernan travay, lapresyasyon ek lanmour fidel?\n30 Rit ti demontre son lafwa an aksyon e sa i en zoli legzanp pour nou tou ozordi ki pe fer fas avek bann difikilte dan sa lemonn ki ranpli avek problenm ekonomik. I pa ti mazinen ki lezot i dwa li, alor i ti apresye tou sa ki i ti ganny ofer. I pa ti santi li onte pour travay dir e en kantite pour pran swen avek sa enn ki i ti kontan, menm si sa travay ti demann limilite. Avek gran ker, i ti aksepte e aplik bann bon konsey konsernan konman pour travay an sekirite e avek bann bon frekantasyon. Pli enportan ankor, i ti konnen kote i ti kapab pran refiz e sa ti avek Zeova, son Papa ki donn proteksyon.\n31 Si nou demontre lanmour fidel parey Rit e swiv son legzanp limilite, travay dir e demontre lapresyasyon, nou pou trouve ki nou lafwa osi pou vin en bon legzanp pour lezot. Me, dan ki fason Zeova ti pran swen avek Rit ek Naomi? Nou pou diskit sa dan lot sapit.\nEn pti trezor artistik\nLiv Rit in ganny dekrir konman en pti pyer presye, en pti trezor artistik. I vre, sa liv napa menm kantite lenformasyon ki liv Ziz ki zis avan li e ki ed nou konpran kan ki bann levennman ki liv Rit i koz lo la ti arive. (Rit 1:1) I evidan ki tou le de liv ti ganny ekri par profet Samyel. Me, anmezir ou lir Labib, ou pou dakor ki liv Rit in ganny byen plase dan Labib. Apre ki ou’n lir lo bann lager, rayot ek latak ki ganny rikorde dan liv Ziz, ou tonm lo sa pti liv ki rapel nou ki Zeova i touzour vwar bann bon dimoun ki kontan lape, ki lite pour fer fas avek problenm tou le zour. Sa pti zistwar i ansenny nou bann leson enportan lo lanmour, perdi en dimoun dan lanmor, lafwa ek fidelite ki kapab benefisye nou tou.\n^ par. 17 I enteresan pour note ki Rit pa ti zis servi sa tit “Bondye,” parey lezot etranze ti pou’n petet fer, i ti servi sa non Zeova, konman non personnel Bondye. The Interpreter’s Bible i fer sa komanter: “Sa ekriven pe montre klerman ki sa [madanm] etranze i en adorater sa vre Bondye li osi.”\n^ par. 23 I ti en lalwa remarkab ki sirman pa ti egziste dan pei Rit. Dan bann pei Pros Oriyan sa letan, bann vev ti mal ganny trete. En liv referans i dir: “Apre lanmor son msye, normalman en vev ti devret depan lo son garson; si i ti napa, i ti pou petet bezwen vann son lekor konman en lesklav, fer prostitisyon ouswa mor.”\nDan ki fason Rit ti eksprim son lafwa dan Zeova?\nDan ki fason Rit ti demontre lanmour fidel?\nAkoz Rit ti presye pour Zeova?\nDan ki fason ou ti pou kontan imit lafwa Rit?\nPartaze Partaze “Kot ou ale mon pou ale”


Konman pour ansenny ou zanfan | Fanmir ere\nLIR AN Abui Acholi Afrikaans Ahanta Ajië Albanian Alur American Sign Language Amharic Angolan Sign Language Arabic Arabic (Tunisia) Argentinean Sign Language Armenian Assamese Ateso Aukan Australian Sign Language Aymara Azerbaijani Azerbaijani (Cyrillic) Balinese Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Bomu Boulou Brazilian Sign Language Bulgarian Cakchiquel (Western) Cambodian Catalan Cebuano Changana (Zimbabwe) Chavacano Chichewa Chilean Sign Language Chin (Tiddim) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Croatian Cuban Sign Language Czech Czech Sign Language Damara Dangme Danish Dayak Ngaju Digor Diola Douala Drehu Dusun Dutch Ecuadorian Sign Language Edo Efik Emberá (Catío) English Esan Estonian Ewe Faroese Fijian Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Greek Greenlandic Guarani Guarani (Bolivia) Guatemalan Sign Language Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Hungarian Sign Language Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabiye Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Korean Korean Sign Language Kpelle Kreol Seselwa Krio Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Lamba Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Macedonian Macua Madagascar Sign Language Malagasy Malawi Sign Language Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Mauritian Creole Maya Mazahua Mazatec (Huautla) Mbukushu Mende Meru Mexican Sign Language Mingrelian Mixe Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nambya Navajo Ndau Ndebele Ndebele (Zimbabwe) Ndonga Nengone Nepali New Zealand Sign Language Ngabere Ngangela Nias Niuean Norwegian Nyungwe Nzema Oromo Ossetian Otetela Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Pidgin (Cameroon) Polish Polish Sign Language Portuguese Portuguese Sign Language Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Rumanyo Runyankore Russian Russian Sign Language Rutoro Réunion Creole Samoan Sangir Sango Saramaccan Sarnami Sena Sepedi Serbian Serbian (Roman) Serer Sesotho (Lesotho) Sesotho (South Africa) Setswana Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Toraja Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nKonman pour ansenny ou zanfan\n“Sa bann parol ki mon pe dir ou ozordi, i bezwen dan ou leker, ou bezwen fer zot antre dan ou garson.”—Deterononm 6:6, 7\nKan Zeova ti fer sa laranzman pour annan en fanmir, i ti met paran ansarz zot zanfan. (Kolosyen 3:20) I ou responsabilite konman en paran pour form ou zanfan pour kontan Zeova e vin en adilt responsab. (2 Timote 1:5; 3:15) Ou bezwen osi konnen ki pe pase dan leker ou garson oubyen ou fiy. Byensir, ou legzanp i tre enportan. Ou pou pli byen kapab ansenny ou zanfan Parol Zeova si premyerman ou met li dan ou leker.—Psonm 40:8.\n1 FER LI FASIL POUR OU ZANFAN KOZ AVEK OU\nKI LABIB I DIR: ‘Pare pour ekoute, pran letan pour koze.’ (Zak 1:19) Ou anvi ou zanfan santi ki i kapab koz fasilman avek ou. Zot bezwen konnen ki ou pare pour ekoute kan zot bezwen koze. Gard en latmosfer kalm pour ki zot kapab fasilman eksprim zot lekor. (Zak 3:18) Si zot santi ki ou pou taye pour ziz zot oubyen ou pou tro dir, zot pa pou vreman dir ou sa ki zot santi. Pran pasyans avek ou zanfan e tanzantan reasir zot ki ou kontan zot. —Matye 3:17; 1 Korentyen 8:1.\nFer ou disponib kan ou zanfan i bezwen koz avek ou\nKoz avek ou zanfan tanzantan, pa zis ler i annan problenm\n2 ESEY KONPRAN SA KI ZOT PE ESEY DIR\nKI LABIB I DIR: “Sa enn ki montre bon zizman dan en sityasyon pou reisi.” (Proverb 16:20) Pour konpran ki mannyer zot pe vreman santi, parfwa ou pou bezwen esey rode kwa ki par deryer sa parol ki zot in dir. I normal ki en zenn pou egzazere oubyen dir bann keksoz ki zot pa vreman anvi dir. “I bet pour en dimoun reponn lo en sityasyon avan i ekoute.” (Proverb 18:13) Pa ankoler vitman.—Proverb 19:11.\nNenport kwa ki ou zanfan i dir, les li fini koze e reste kalm\nEsey rapel ki mannyer ou ti santi ler ou ti zot laz e kwa ki ti paret enportan pour ou\n3 MONTRE KI ZOT INI\nKI LABIB I DIR: “Mon garson, ekout disiplin ou papa e pa abandonn lalwa ou manman.” (Proverb 1:8) Zeova in donn tou le de papa ek manman lotorite lo zanfan. Ou devret ansenny ou zanfan pour respe e obei ou. (Efezyen 6:1-3) Zanfan i kapab santi si zot paran pa ini dan “en menm lespri.” (1 Korentyen 1:10) Si ou pa dakor, esey pa montre devan ou zanfan akoz sa i kapab fer zot perdi respe pour ou konman paran.\nDiskite e tonm dakor lo ki mannyer ou pou disiplin ou zanfan\nSi ou ek ou konzwen zot annan en diferan lopinyon lo ki mannyer pour elve ou zanfan, esey konpran pwennvi ou konzwen\n4 FER EN PLAN\nKI LABIB I DIR: “Enstrir en garson dapre semen ki i devret marse.” (Proverb 22:6) Ou pa pou reisi ansenny ou zanfan san fer zefor. Ou bezwen fer en plan konman pour elve zot e sa i enkli disiplin. (Psonm 127:4; Proverb 29:17) Disiplin i pa senpleman vedir pinisyon me i enkli ed ou zanfan pour konpran rezon par deryer serten lareg. (Proverb 28:7) Osi, ansenny zot pour kontan Parol Zeova e konpran son bann prensip. (Psonm 1:2) Sa pou ed zot devlop en bon konsyans.—Ebre 5:14.\nFer sir ou zanfan i vwar Bondye konman en vre personnaz ki zot kapab met zot konfyans ladan\nEd zot pour aprann idantifye e evit bann danze imoral, tel parey sa bann ki trouve lo Enternet e bann sit sosyal. Ansenny zot ki mannyer pour evit bann dimoun ki abiz lezot seksyelman\n“Enstrir en garson dapre semen ki i devret marse”\nZEOVA POU REKONPANS OU POUR OU ZEFOR\nKonman en paran, ou annan en travay spesyal, se pour ansenny ou zanfan ki mannyer Zeova i panse. (Efezyen 6:4) Zeova i konnen ki sa i en ta travay me ou kapab asire ki son rezilta pou anmenn laglwar pour Bondye e i pou donn ou bokou lazwa.—Proverb 23:24.\nKi mannyer mon kapab fer sir mon zanfan i kapab koz avek mwan lo tou keksoz?\nKi mon kapab aprann avek lafason ki lezot paran pe elve zot zanfan?


Legliz Katolik i kondann bann profanasyon kot bann legliz\nLevek Legliz Katolik, Monsennyer Denis Wiehe, in kondann bann atrosite kot tou dernyenman serten dimoun in ekrir tou sort keksoz lo miray legliz Anse Boileau e depoz koksis ek lezo dimoun mor dan lakour legliz Takamaka ek Cascade.\nDan en kominike sorti kot son biro dan Dyosez Port Victoria, Monsennyer Wiehe in dir i konpran endinyasyon bann krwayan, espesyalman bann Katolik, akoz pour nou in annan en doub profanasyon kot latonm in ganny ouver e lezo bann ki’n mor dan nou fanmiy in ganny detere. Pli grav ankor, sa bann lezo dimoun mor in ganny mete dan nou landrwa sakre e in ganny servi pour senm laterer dan nou popilasyon pour realizasyon en azanda personnel.\n«Sa i en skandal pour tou bann denominasyon relizyez. Nou legliz i bann landrwa sakre, ki ganny servi pour ador Bondye e zot in ganny desakralize,” in dir.\nMonsennyer Wiehe in osi lans en lapel avek bann lotorite e avek sitwayen nou pei.\n«Silvouple respekte nou laliberte konman krwayan e pa abiz sa ki sakre pour nou. Mesaz ek travay legliz i en mesaz lape, linite ek rekonsilyasyon. I pa en mwayen pour senm laper ek konfizyon dan leker dimoun. Mon envit tou krwayan, espesyalman tou pratikan, pour priy pour dimoun ki’n komet sa bann aksyon, afen ki zot rekonnet ditor ki zot in fer popilasyon an antye, e ki zot sanz zot konportman,» Monsennyer Wiehe in dir.


On Laser Repair. « mike estee\n22 Dec 2011, 1:01am\n← I Made a Poster. When I Grow Up. →